b'\n_START_ARTICLE_\nVia Carpatia\n_START_PARAGRAPH_\nVia Carpatia este un traseu rutier european aflat \xc3\xaen stare de proiect, care va face leg\xc4\x83tura \xc3\xaentre Marea Baltic\xc4\x83 \xc8\x99i Marea Neagr\xc4\x83._NEWLINE_Traseul va \xc3\xaencepe \xc3\xaen Lituania, la Kaunas, iar apoi se continu\xc4\x83 \xc3\xaen Polonia, pe ruta Bia\xc5\x82ystok - Lublin - Rzesz\xc3\xb3w, \xc3\xaen Slovacia la Presov - Koszice \xc8\x99i \xc3\xaen Ungaria prin Miskolc - Debrecen._NEWLINE_Pe teritoriul Rom\xc3\xa2niei traseul va avea dou\xc4\x83 direc\xc8\x9bii, una spre portul Constan\xc8\x9ba, pe ruta Oradea - Arad - Timi\xc8\x99oara - Lugoj - Deva - Sibiu - Pite\xc8\x99ti - Bucure\xc8\x99ti - Constan\xc8\x9ba \xc8\x99i una spre frontiera rom\xc3\xa2no-bulgar\xc4\x83 la viitorul pod peste Dun\xc4\x83re de la Calafat-Vidin, pe ruta Oradea - Arad - Timi\xc8\x99oara - Lugoj - Drobeta Turnu Severin - V\xc3\xaenju Mare - Calafat, care are posibilitatea prelungirii proiectului Via Carpatia spre frontiera sudic\xc4\x83 a Uniunii Europene._NEWLINE_Proiectul Via Carpatia a fost aprobat \xc3\xaen anul 2006, c\xc3\xa2nd mini\xc8\x99trii de transport din Polonia, Lituania, Slovacia \xc8\x99i Ungaria au semnat o declara\xc8\x9bie comun\xc4\x83 pentru extinderea re\xc8\x9belei trans-europene de transport prin crearea unei rute mai scurte de-a lungul axei nord-sud care va conecta cele patru state._NEWLINE_La data de 22 octombrie 2010, reprezentan\xc8\x9bii ministerelor Transporturilor din cele \xc8\x99apte \xc8\x9b\xc4\x83ri europene au semnat \xc3\xaen Polonia o declara\xc8\x9bie prin care un traseul va fi extins \xc8\x99i \xc3\xaen Rom\xc3\xa2nia, Bulgaria \xc8\x99i Grecia.'